Lav et referat af nedenstående tekst:

Tekst:
Det vækker begejstring hos borgmesteren i Vesthimmerlands Kommune, Per Bach Laursen (V), at der nu er kommet afklaring på, at den nye nærpolitistation skal ligge i Aars. Han mener, at den nye station vil øge trygheden hos borgerne i Vesthimmerland. -	Hvis man som borger føler sig utryg over et eller andet forhold, så er det en stor tryghed, at man har mulighed for at kunne drøfte det med politiet på nærstationen, siger han. På nuværende tidspunkt skal borgerne tage turen til Hobro, hvis de skal tale med ordensmagten, men det bliver der altså lavet om på i løbet af i år, når den nye politistation i Aars åbner. Ændrer ikke på responstiderne Per Bach Laursen (V) er tilfreds et godt stykke hen ad vejen, men han har stadig ønsker på listen. Ifølge ham, så er der nemlig et særligt emne, der optager borgerne i kommunen, når man snakker om politi. - Vi kan se på tallene, at responstiderne her er højere end andre steder i Nordjylland, siger han, og derfor kunne jeg godt ønske mig en rullende enhed her i Vesthimmerland, siger han. Han er klar over, at den nye nærpolitistation ikke vil ændre på responstiderne. Det bekræfter Anne Marie Roum Svendsen, der er politidirektør ved Nordjyllands Politi, bekræfter. - Responstiderne og nærpolitistationerne har ikke som sådan noget med hinanden at gøre. Responstiderne er afhængig af vores patruljeberedskab, der kører rundt i døgndrift og er klar, hvis der kommer et 112-opkald, siger hun. Nærstationen, der vil have åbent i dagtimerne, vil dog ifølge hende have en forebyggende effekt. Og det er også netop en forebyggende indsats, politiet på stationen primært vil beskæftige sig med og altså ikke de akutte sager. På de nye nærpolitistationer vil borgerne blandt andet kunne få råd og vejledning samt lave anmeldelser. Den ugentlige åbningstid på nærstationerne bliver 15 timer, og betjentene vil blandt andet kunne sagsbehandle mindre sager og lave telefoniske tryghedsopfølgninger.

Referat:
Den nye nærpolitistation i Aars skal rykke politiet tættere på borgerne lokalt og gøre politiet mere fysisk tilgængeligt.